b'\n_START_ARTICLE_\nHajime Sorayama\n_START_PARAGRAPH_\nHajime Sorayama (jap. \xe7\xa9\xba\xe5\xb1\xb1\xe5\x9f\xba, Sorayama Hajime, s. 1947 Ehime, Japani) on japanilainen superrealistinen kuvataiteilija. H\xc3\xa4nen tunnetuimpia teoksiaan ovat eroottisia robotteja esitt\xc3\xa4v\xc3\xa4t pin-up-kuvat._NEWLINE_Sorayama valmistui tokiolaisesta Chuon taidekoulusta 1968 ja ryhtyi vapaaksi kuvataiteilijaksi 1971. H\xc3\xa4n on yhdistellyt kuvissaan monia tekniikoita pyrkien \xc3\xa4\xc3\xa4rimm\xc3\xa4isen realistiseen, valokuvamaiseen vaikutelmaan._NEWLINE_Sorayaman taidetta on esitelty kirjoissa ja taiden\xc3\xa4yttelyiss\xc3\xa4 niin Japanissa, Yhdysvalloissa kuin Euroopassakin. H\xc3\xa4n on my\xc3\xb6s tehnyt visuaalista suunnittelua televisiosarjoihin ja elokuviin. Vuonna 2000 h\xc3\xa4n voitti p\xc3\xa4\xc3\xa4palkinnon Japanin parhaan teollisen suunnittelun kilpailussa Sonylle suunnittelemallaan Aibo-robottikoiralla. Sorayaman eroottista taidetta on julkaistu yhdysvaltalaisessa Penthouse-lehdess\xc3\xa4 vuodesta 1995 alkaen.'